కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
20 ఏళ్ల నిరీక్షణ.. లంకకు అంత దమ్ముందా..?
భారత పర్యటనకు శ్రీలంక వస్తుందంటే ఆ జట్టుపై పెద్దగా ఎవరికీ అంచనాలు లేవు. ఈ టూర్‌లో భారత జట్టే ఫేవరేట్‌గా బరిలోకి దిగింది.
TNN | Updated:
Dec 17, 2017, 12:52PM IST
భారత పర్యటనకు శ్రీలంక వస్తుందంటే ఆ జట్టుపై పెద్దగా ఎవరికీ అంచనాలు లేవు. ఈ టూర్&zwnj;లో భారత జట్టే ఫేవరేట్&zwnj;గా బరిలోకి దిగింది. తొలి టెస్టులో లంక జట్టు గట్టి పోటీనివ్వడంతో శ్రీలంక పుంజుకుందని, ఆటగాళ్లు అద్భుతంగా ఆడుతున్నారని అనుకున్నారంతా. కానీ రెండో టెస్టులో చేతులెత్తేశారు. భారత్ చేతిలో ఘోర పరాజయం చవిచూశారు. ఇక మూడో టెస్టును కష్టపడి డ్రా చేసుకున్నారు. టీమ్ ఇండియా హవాతో సిరీస్ చప్పగా సాగుతోందని భారత అభిమానులు నిరాశ చెందుతున్న సమయంలో లంక షాకిచ్చింది. తొలి వన్డేలో భారత్&zwnj;పై అద్భుత విజయాన్ని సాధించింది. దీంతో మరోసారి లంకపై అంచనాలు ఏర్పడ్డాయి.
విజయ పరంపరలో దూసుకుపోతున్న భారత జట్టుకు ఈ పరాజయం ఒక పాఠం అన్నారు. ఇలాంటి అపజయాలు ఎదురైతేనే భారత జట్టుకు తమ లోపాలు తెలుస్తాయన్నారు. కానీ రెండో వన్డేలో భారత్ చెలరేగిపోయింది. కెప్టెన్ రోహిత్ శర్మ ఆకాశమే హద్దుగా ఆడి డబులు సెంచరీ బాదడంతో లంకపై భారత్ ఘనవిజయం సాధించింది. దీంతో మూడు వన్డేల సిరీస్&zwnj;లో ఇరు చెరో మ్యాచ్&zwnj;ను గెలిచి సమానంగా నిలిచాయి. ఈరోజు (డిసెంబర్ 17న) విశాఖపట్నంలో జరగనున్న మ్యాచ్&zwnj;తో వన్డే సిరీస్ ఫలితం తేలిపోనుంది. దీన్ని భారత అభిమానులు ఫైనల్&zwnj;గా భావిస్తున్నారు.
20 ఏళ్ల నిరీక్షణ..
గడిచిన 20 ఏళ్లలో భారత్&zwnj;లో ఓ ద్వైపాక్షిక సిరీస్&zwnj;ను శ్రీలంక గెలవలేదు. ఇప్పుడు ఈ సిరీస్&zwnj;ను గెలిచి సుదీర్ఘ నిరీక్షణకు తెరదించాలని లంక చూస్తోంది. విశాఖ వన్డేలో భారత్&zwnj;ను చిత్తుచేయాలని యోచిస్తోంది. కానీ విశాఖలో గత రికార్డు భారత&zwnj;కే అనుకూలంగా ఉంది. వైజాగ్&zwnj;లో ఇప్పటి వరకు భారత్ 6 వన్డేలు ఆడగా వాటిలో ఐదింటిలో భారత్ గెలిచింది. భారత్&zwnj;కు విజయవంతమైన మైదానంగా విశాఖ పేరుగాంచింది. ఇలాంటి పిచ్&zwnj;పై భారత్&zwnj;ను లంక ఓడించడం అంత సులభం కాదేమో అనిపిస్తోంది. ఈ ఏడాది 27 వన్డేలు ఆడిన శ్రీలంక కేవలం ఐదింట మాత్రమే గెలవడం ఈ వాదనకు ఊతమిస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.